Hong Kongi saab Tallinnast erinevaid teid pidi, aga kuna Rain jahib hoolikalt neid Finnairi preemiapunkte, siis kõige mugavam ühendus sinna jõudmiseks on läbi Helsingi. Helsingist lendab otselend Hong Kongi ~10 tunniga, ja puuduvad need ebameeldivad ümberistumised ja passimised lennujaamades. Selle kümne tunniga jõuab päris mitu filmi ära vaadata ja veel lisaks paar tundi tukkuda ka.
#000002
Kes vajab natuke valgustamist, et kus ja mis see Hong Kong (eesti keeles tegelikult Hongkong) üldse on, siis kirjutan natuke sellest lähemalt. 1 104 ruutkilomeetrise pindalaga Hong Kong (võrdluseks: meie pisikese Hiiumaa pindala on ~989 km2) on Hiina Rahvavabariigi erihalduspiirkond, mis paikneb Lõuna-Hiinas, koosnedes Lõuna-Hiina mere äärsetest poolsaartest ja mitmest saarest. Hong Kongil on oma juriidiline süsteem, liikluseeskiri (vasakpoolse liiklusega), valuuta (HK$ ehk HKD) ning oma tolli- ja immigratsioonisüsteem.
#000003
Hong Kong, mis oli kunagi väike põllumajandus- ja kalanduspiirkond on tänaseks kasvanud üheks suurimaks finantspiirkonnaks maailmas. Küll aga oli seal vaatamist ja avastamist rohkem, kui ainult kõrged pilvelõhkujad.
#000005
Hotelli valisime Kowlooni piirkonda, suhteliselt Kowloon Parki lähedale. Asukoha suhtes osutus meie hotell – Stanford Hillview Hotel – õigeks valikuks, kuna see paiknes nii sadamale kui ka põhilisele piirkonnale – Tsim Sha Tsuile – väga lähedal. Meie õhtuseks lemmikkohas kujunes hotelli läheduses asuv, suurelt tänavalt paeaegu mittemärgatav ‘baaritänav’, kus vesipiipu ja õlut nautisime. Seal ei pakutud küll kohalikku cuisine’i, baarid olid pigem rahvusvahelisele kontingendile suunatud, kuid sealne mõnus ja hubane olemine meeldis meile.
#000006
Esimene õhtu vaatasime promenaadilt kurikuulsat valgusshow’d, mis pigem jättis mind suhteliselt külmaks. Küllap olid ootused uhke show ees nii suured, et see laserite ja muusikaga tramburai ei pakkunud suurt wow-efekti.
#000007
Õhtupoolikul käisime vaatasime ka sadama ja promenaadi piirkonna päevavalguses üle. Hong Kongi uusarhitektuur erineb vanast totaalselt, kasutatud on palju rohelist ja elusloodust.
#000009
Päevaseks kilometraažiks kujunes ligikaudu 20 kilomeetrit. Allpool väljavõte päeva esimesest poolest:
#000010
Kolmandal päeval otsustasime Victoria Peak’ile matkama minna. Minu eelnevad guugeldamised Hong Kongi matkamisvõimaluste kohta olid abiks ringi valikul. Kusjuures Hong Kongis on rohkelt matkamisvõimalusi, seal võiks ilmselt mitu nädalat veeta ja kaugematele radadele seiklema minna. Victoria Peak’i Morning trail oli aga meile kõige lähemal ja ei pakkunud lisapeavalu transpordi organiseerimise osas. (Victoria Peakile saamiseks võiks ka kasutada kiiremat võimalust – rongi – aga see oleks ju igav 🙂 )
#000011
Tipus ootas meid selline mõnus vaade:
#000012
Tagasi kodu poole liikudes sai imetletud veel Hong Kongi saare pilvelõhkujaid.
#000013
Hong Kongi transpordist niipalju, et seal on väga hea metrooga liikuda. Peatuseid on mustmiljon, liine on rohkelt. Odav on ta ka (välja arvatud sõit lennujaamast kesklinna). Metrookaardiga saab isegi paljudest poodidest süüa-juua osta, ainult viipa ja makstud ongi. AGA kui on vaja liikuda üle vee, on ilmselt mõistlikum kasutada praame – need sõidavad väga tihti, need on VÄGA odavad (vist oli umbes 10-15 eurosenti üks ots) ja sõit kestab vaid mõned minutid.
#000014
Päevaseks kilometraažiks kujunes taaskord 20-25 km kanti. ‘Puhkus’. Allpool väike skeem meie päevasest marsruudist Victoria Peaki radadel:
#000015
Neljandal päeval oli vihm. Õigemini väike seenekas. Aga see andis meile võimaluse natuke rahulikumalt võtta ja päriselt ‘puhata’. Külastasime hotellile väga lähedal olevat teadusmuuseumi (Hong Kong Science Museum). Kuna ma pole väga sellist tüüpi, kes reisil olles muuseumides ringi jaksaks tuiata ja pigem eelistaks linnatänavaid uudistada, elu-olu jälgida või matkata, siis ei veninud tänu minu suurele vingumisele ja hädaldamisele see külastus eriti pikaks. Jõudsime veelkord ka Ladies Marketile, shoppasime, sõime kohalikus kiirtoidukas hunniku kohalikke hõrgutisi ning läksime hotelli kotte pakkima...
#000016
Emotsioonid. Neid oli palju. Olin Hong Kongi ette kujutanud enamvähem sellisena, nagu ma teda kogesin, ja ehk oli tegelikkus isegi veel ehedam: need hieroglüüfe täis Kowlooni väikesed ja kitsad kõrvaltänavad, maja maja kõrval, inimhordid silblimas tänavatel, miljon värvilist silti ja valguskasti eredalt õhtuti helkimas – vastandumas Victoia Peak’i rahulikule miljööle ja ilusale rohelisele loodusele, pakkumas vaateid tuhandetele kõrghoonetele.
#000017
Pingback: Hongkong ja Macau – SeljakotiRändur
#000020
Täida nõutavad väljad või kliki ikoonile, et sisse logida:
#000021
Sa kommenteerid kasutades oma kontot.
#000022
Sa kommenteerid kasutades oma Twitter kontot.
#000023
Sa kommenteerid kasutades oma Facebook kontot.
#000024
Teavita mind uutest postitustest e-kirjaga.
#000026
Vesine retk ümber Kadja järve
#000029